Erbil
Erbil (arapski: أربيل‎, kurd. ھەولێر) je najveći i glavni grad iračke autonomne regije Irački Kurdistan. Poslije Bagdada, Basre i Mosula četvrti je najmnogoljudniji grad u državi. Nalazi se u samom centru iračkog dijela Kurdistana i prema procjeni iz 2013. godine ima oko 1,5 miliona stanovnika. Ljudska naselja u Erbilu datiraju još iz perioda od 5000 godina p.n.e. i to je jedno od najstarijih kontinuirano naseljenih područja na svijetu. Od strane Arapskog turističkog vijeća Erbil je 2014. godine proglašen arapskim gradom turizma. Jula 2014. godine, Erbilska citadela je upisana u listu svjetske baštine UNESCO-a.